Uznesenie Všeobecného súdu (deviata komora) z 24. septembra 2021 – Pilatus Bank/ECB
(vec T‑139/19)
„Hospodárska a menová politika – Prudenciálny dohľad nad úverovými inštitúciami – Odňatie licencie – Úlohy, ktorými je ECB poverená – Žaloba zjavne bez právneho základu“
1.      Súdne konanie – Námietka neprípustnosti – Právomoc Všeobecného súdu zamietnuť žalobu vo veci bez rozhodnutia o námietke neprípustnosti – Rozsah jeho voľnej úvahy
(Rokovací poriadok Všeobecného súdu, články 126 a 130)
(pozri bod 23)
2.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Subjekt, ktorému bolo odobraté povolenie požadované pre prístup k činnosti úverovej inštitúcie – Právomoc ECB plniť úlohy prudenciálneho dohľadu nad týmto subjektom – Neexistencia
(nariadenie Európskeho parlamentu a Rady č. 575/2013, článok 4 ods. 1; nariadenie Rady č. 1024/2013, článok 2 body 1 a 3, článok 3 ods. 3, článok 4 a článok 14 ods. 1 a 5; smernica Európskeho parlamentu a Rady 2013/36, článok 9 ods. 1)
(pozri body 35 – 41)
Predmet
Návrh podaný na základe článku 263 ZFEÚ, na zrušenie rozhodnutia ECB z 21. decembra 2018, ktorým ECB vyhlásila, že žalobkyňa už nie je príslušná zabezpečiť svoj priamy prudenciálny dohľad a prijímať opatrenia týkajúce sa žalobkyne
Výrok
1.
Žaloba sa zamieta.
2.
Pilatus Bank plc znáša svoje vlastné trovy konania a je povinná nahradiť trovy konania, ktoré vznikli Európskej centrálnej banke (ECB).